Egretardeo

**Egretardeo** aŭ **egreto** () estas genro de birdoj el la familio de ardeedoj. 

Egretardeoj estas mezgrandaj ardeoj, ĉefe reproduktiĝantaj en pli varmaj klimatoj sed reprezentantojn de ĉi tiu genro oni povas trovi en la plej multaj regionoj de la mondo.

Egretardeoj estas longkolaj kaj longkruraj. Ili havas blankan, grizan aŭ bluetan plumaron, karakterizitan per fasko da pintaj plumoj, kiujn la masklo portas sur la kapo kaj dorso dum la reprodukta sezono.

La reprodukta habitato de la egretardeoj estas marĉaj humidejoj de varmaj landoj. Ili nestumas en kolonioj, ofte kun aliaj vadbirdoj, kutime sur platformoj el bastonetoj en arboj aŭ arbustoj.

Tiuj ardeoj manĝas insektojn, fiŝojn kaj amfibiojn, kaptatajn per pacienca starada gvatado.

## Taksonomio 
Laŭ AviList, jen ĉi-sube la listo de la akceptitaj taksonoj por tiu genro, kaj ties Esperantaj nomoj:

*Pelecaniformes - pelikanoformaj
**Ardeidae - ardeedoj
****Egretta* Forster, T, 1817 - egretardeo
*****Egretta picata* (Gould, J, 1845) - nigrablanka egretardeo
*****Egretta caerulea* (Linnaeus, C, 1758) - blua egretardeo
*****Egretta tricolor* (Müller, PLS, 1776) - trikolora egretardeo
******Egretta tricolor ruficollis* Gosse, PH, 1847
******Egretta tricolor tricolor* (Müller, PLS, 1776)
*****Egretta rufescens* (Gmelin, JF, 1789) - rufeta egretardeo
******Egretta rufescens rufescens* (Gmelin, JF, 1789)
******Egretta rufescens dickeyi* (Van Rossem, AJ, 1926)
*****Egretta novaehollandiae* (Latham, J, 1790) - blankfacia egretardeo
*****Egretta ardesiaca* (Wagler, JG, 1827) - nigra egretardeo
*****Egretta vinaceigula* (Sharpe, RB, 1895) - ruĝgorĝa egretardeo
*****Egretta eulophotes* (Swinhoe, R, 1860) - ĉinia egretardeo
*****Egretta sacra* (Gmelin, JF, 1789) - rifa egretardeo
******Egretta sacra sacra* (Gmelin, JF, 1789)
******Egretta sacra albolineata* (Gray, GR, 1859)
*****Egretta thula* (Molina, GI, 1782) - neĝa egretardeo
******Egretta thula brewsteri* Thayer, JE; Bangs, O, 1909
******Egretta thula thula* (Molina, GI, 1782)
*****Egretta gularis* (Bosc, LAG, 1792) - blankagorĝa egretardeo
******Egretta gularis gularis* (Bosc, LAG, 1792)
******Egretta gularis schistacea* (Hemprich, WF; Ehrenberg, CG, 1828)
*****Egretta garzetta* (Linnaeus, C, 1766) - eta egretardeo
******Egretta garzetta garzetta* (Linnaeus, C, 1766) - okcidenta eta egretardeo
******Egretta garzetta dimorpha* Hartert, EJO, 1914 - duforma egretardeo
******Egretta garzetta immaculata* (Gould, J, 1846) - aŭstralazia egretardeo

La taksonomio de ĉi tiu genro estis fonto de multe da debatoj kaj ŝanĝoj, same kiel ĉe la aliaj ardeaj grupigoj. Kelkaj el tiuj specioj estis lokitaj kun la grandaj ardeoj en la genro *Ardea* (kiel ekzemple la eta egretardeo, *Egretta garzetta* = *Ardea garzetta*), kaj inverse la grandaj blankaj specioj kiel la blanka ardeo (*Ardea alba*) antaŭe estis lokitaj en la genro *Egretta*. Tio klarigas la eraran esperantan nomon en PIV "granda egretardeo (*E. alba*)".

Specioj el fosilioj, nome *Egretta subfluvia*, estas konata el fina Mioceno aŭ komenca Plioceno de Florido.

## Bildaro 

Dosiero:Little Egret (Egretta garzetta) in AP W IMG 3625.jpg|Eta egretardeo *Egretta garzetta* en Kolleru, Andra Pradeŝo, Barato
Dosiero:Egretta novaehollandiae 02 gnangarra.jpg|Blankfacia egretardeo, *Egretta novaehollandiae* kaptinte ranon
Dosiero:Bristol.zoo.little.egret.arp.jpg|Eta egretardeo *Egretta garzetta*
Dosiero:Little Egret (Egretta garzetta)- In Breeding plumage-actively catching prey in Kolkata I IMG 7991.jpg|Eta egretardeo *Egretta garzetta*

## Referencoj 
Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko
Kategorio:Birdoj de Eŭropo
Kategorio:Birdoj de Oceanio